《天香 探梅惠山石浪山偕浣香弟作》
清代·顾翎

素影飘溪，暗琼浮笠，珊杖海月初挂。薄絮愁香，冰霞凝翠，瘦蝶怯寒欲化。

凤箫韵远，叹珠阁、零红将谢。探取鹤巢消息，倦游曲巷嘶马。

踏歌寻春来也。寄江潭、鱼书曾写。小凭疏窗如此，吟怀高雅。

寒静绿迷帘下。怜落砌、脂痕半狼藉。尔许高情，傍篱绕舍。

作者简介：顾翎（1776—？），字羽素，无锡人。顾敏恒女，泾县知县顾翰姊，杨敏勋室。幼习为诗，兼工长短句，性爱梅颜，所居曰绿梅影楼。作填词图，一时名公才媛应题甚夥。